Karl Barth
Mnamo 1934 Kanisa la Kiprotestanti la Ujerumani lilitafuta njia ya kuwa na msimamo kuhusu utawala wa chama cha Hitler nchini. Barth alihusika kwa kiasi kikubwa kuandika Azimio la Barmen ()  Azimio hilo lilikataa ushawishi wa Unazi juu ya Ukristo wa Ujerumani kwa hoja kwamba uaminifu wa Kanisa kwa Mungu wa Yesu Kristo hauruhusu kukubali ukuu wa mabwana wengine, kama vile Kiongozi wa Ujerumani, Adolf Hitler.  Barth alituma tamko hili kwa Hitler mwenyewe. Azimio hilo lilikuwa mojawapo ya hati za msingi za Kanisa la Ungamo na Barth alichaguliwa kuwa mshiriki wa uongozi wake (Bruderrat - baraza la ndugu).